Christus vivit

Christus vivit (Poimpasi i  Kristus) nopo nga pamalahawan apostolik pasca-sinode di Pope Francis, i sinuat sabaagi koimaan kumaa Pitimungan Tabantug Toomod Kohopod om limo do Sinode Uskupp Ngaawi (Fifteenth Ordinary General Assembly of the Synod of Bishops), kokomoi komulakan, kotumbayaan om kapanatalan do vokasi, i pinaharo ontok 3 gisom 28 Gumas 2018.

Pamalahawan nopo diti nga montok "komulakan om toinsanan tutumanud do Kinorohingan". Tadauwulan nopo do dokumen diti nga 25 Gomot 2019, tadau id nombo minanain i Pope Francis do teks sandad id suang boros Sepanyol maso kinotombuluyan disio id Basilika Walai Tobitua Maria (Basilica of the Holy House of Mary) id Loreto, Itali, om pinalabus ontok 2 Ngiop, kinoulitan kinoiduan pogun di Pope John Paul II, ii no "Pope koiso i minonuat do suat kumaa komulakan ontok toun 1985 om minongimpuun do Tadau Komulakan Sompomogunan (World Youth Days"). Soira pinalabus o teks dii ontok 2 Ngiop,minopotounda o Vatikan do kodolinan id suang boros Itali, Perancis, Inggeris, Jerman, Portugis, om Arab. Sundung au pinalabus id suang boros Latin, minaganu o dokumen diti so uhu mantad kodolinan Latin montok incipit (boros ponogulu), i pinadalin kumaa boros Inggeris sabaagi "Christ is alive". Minopotounda nogi o Vatikan do koinibaan dokumen dii, maya di  Andrea Tornielli, monunuhu editorial Dikasteri Komunikasi Takhta Suci (Holy See's Dicastery for Communication).Kodolinan boros Inggeris i kiwaa 35,000 hogot ditinumaan uludo kumaa 299 pangaan id suang siam o bab.

Minaganu i Pope Francis do dookumen kolimpupuson sinode, mitimbungak kokomoi kobolingkaangan pongumangan seksual om pongumangan suai i winonsoi "piipiro uskup, pado, religus om tulun ginumuan" om mokiuhup do komulakan montok mampayat do monguhup tongopaado moi do atatap yolo kumaa batos om kapamalahawan diolo." Minonuat isio do: "Sokiro nopo kokito kou songulun pado id suang koligaganan, gama natagak o kataadan id suang pelayanan, toi ko mogihum koruhang pampasan emosi, toi ko nokosunsung do ralan, posoroho isio kokomoi komitmen dau kumaa Kinorohingan om tongoulun dau, posoroho isio kokomoi do Injil om unsubon isio moi do pointatap id ralan dau. Maya diti, kaanu kou manahak titoluod tagayo kumaa toisoiso impohon: mongilag panansasana'ando ohulit kawagu." Mangakun nogi o dokumen dii, sajara Gereja do manahak promosi dominasi kusai om koumoligan klerikal kumaa "surupu do Garaja" i "kasala momoguno kuasa, kasala momoguno koginawaan, pongumangan seksual om kousinane" kumaa tongoondu om tangaanak. Minapatayad nogi o dokumendii do nuru o Gereja monginsonong reputasi id pialatan komulakan toi ko osiliu do "muzium" nung aiso kosimbanon.

 Sukuon 

 Toud pomoruhang




 Noputan labus